แม่ใจสลาย ครูลืม ลูกชาย 2 ขวบติดในรถ 6 ชั่วโมง หวังมีปาฏิหาริย์
อีกแล้ว ครูขี้ลืม ศูนย์อบรมเด็กก่อนเกณฑ์ ที่พิปูน นครศรีธรรมราช ใช้รถตู้รับเด็ก มีครูเวรนั่งมาด้วย ตอนลงรถฝนทำท่าจะตกเลยรีบ จนผ่านไปกว่า 6 ชั่วโมง ผู้ปกครองโทรมาหาลูก จึงรู้ว่าลืมน้อง 2 ขวบไว้ในรถ ผ่านไป 4 วัน เด็กยังไม่ฟื้น แม่ได้แต่รอปาฏิหาริย์วันที่ 14 ส.ค. ผู้สื่อข่าวได้เดินทางไปที่ศูนย์อบรมเด็กก่อนเกณฑ์ วัดศรีมาราม ต.กะทูน อ.พิปูน จ.นครศรีธรรมราช เพื่อสอบถามเหตุครูลืมเด็กนักเรียนชั้นบริบาลไว้ในรถตู้รับส่ง กว่า 6 ชั่วโมง ก่อนผู้ปกครองโทรสอบถาม จึงได้ทราบว่าน้องติดอยู่ในรถผู้สื่อข่าวได้สอบถาม นางสุนิษฐา ผูกพานิช หัวหน้าศูนย์อบรมเด็กก่อนเกณฑ์วัดศรีมาราม เล่าให้ฝังว่า ตนเองเป็นคนขับรถตู้คันดังกล่าวช่วงเช้าวันเกิดเหตุก็ได้ขับรถไปรับเด็กตามปกติ ทั้งหมด 17 คน โดยมีครูเวรนั่งไปด้วยคือ ครู(หยุ่น) นางสาววิลัยวรรณ ริยาพันธ์ เมื่อมาถึงที่ศูนย์ฯ ก็ได้ขับรถไปจอดด้านหน้าข้างเสาธง เพื่อให้เด็กลง เมื่อคิดว่าเด็กลงหมดแล้ว ครูเวรได้ปิดประตูรถตู้ทันที เพราะเห็นท้องฟ้ามืดครึ้มกลัวว่าฝนจะตก ไม่ได้ตรวจสอบดูให้ดีว่ามีเด็กติดอยู่ในรถหรือไม่ ซึ่งรถตู้คันดังกล่าวมีที่นั่ง 4 แถว แถวแรกมีเด็กและครูเวรนั่งริมประตูส่วนน้องกองบิน เด็กชายวัย 2 ขวบ นั่งแถวที่สอง ริมหน้าต่างซ้ายมือ จนกระทั่งต่อมา ผู้ปกครองโทรมาสอบถามหาลูก จึงได้วิ่งไปดู พบน้องหมดสตินอนอยู่ตำแหน่งที่นั่งเดิม จึงรีบนำตัวส่ง รพ.พิปูน ก่อนส่งต่อไปรพ.มหาราชนครศรีธรรมราชนางสุนิษฐา ผูกพานิช หัวหน้าศูนย์อบรมเด็กก่อนเกณฑ์ กล่าวด้วยว่า ได้เข้าไปดูอาการของน้องที่ รพ.มหาราชนครศรีธรรมราช และให้การช่วยเหลือเบื้องต้นไป 10000 บาท ส่วนที่ศูนย์ฯ ขณะนี้ผู้ปกครองไม่ยอมให้เด็กมาเรียน จากเดิมที่มีเด็ก 51 คน ตอนนี้มาเรียนแค่ 20 คนเท่านั้นผู้สื่อข่าวรายงานว่า เหตุการณ์ครูลืมเด็กไว้ในรถ เกิดตั้งแต่วันที่ 11 ส.ค.ที่ผ่านมา เด็กถูกช่วยเหลืออกจากรถ หลังเวลาผ่านไปประมาณ 6 ชั่วโมง ในสภาพขาดอากาศ ไม่รู้สึกตัว ปัจจุบันยังใช้เครื่องช่วยหายใจอยู่ในห้องไอซียูเด็ก รพ.มหาราชนครศรีธรรมราช.
อีกแล้ว ครูขี้ลืม ศูนย์อบรมเด็กก่อนเกณฑ์ ที่พิปูน นครศรีธรรมราช ใช้รถตู้รับเด็ก มีครูเวรนั่งมาด้วย ตอนลงรถฝนทำท่าจะตกเลยรีบ จนผ่านไปกว่า 6 ชั่วโมง ผู้ปกครองโทรมาหาลูก จึงรู้ว่าลืมน้อง 2ขวบ
ลืมเด็กในรถ,ลืมเด็กในรถตู้,ลืมเด็กในรถนักเรียน,ครูลืมเด็กในรถ,ลืมนักเรียนไว้ในรถ,ข่าวทั่วไป